Toții medicii de la Unitatea de Primiri Urgențe din Oradea în frunte cu șeful lor și-au dat astăzi, luni, 7 mai, demisia. Este vorba despre 36 de medici. Ei sunt nemulțumiți de scăderea salariilor.

Situaţia de criză de la UPU a apărut după ce Consiliul Local a decis reducerea sporurilor pentru medici şi asistenţi cu 60, respectiv cu 25 la sută. Șeful UPU, medicul Hadrian Borcea, i-a sfătuit pe asistenți să nu iși dea deocamdată demisia.

Asistentul, care are studiile cele mai mari, are vechimea cea mai mare și lucrează în condițiile cele mai grele este cel mai grav afectat de acest nou sistem de alocare a sporurilor. Venitul unora dintre ei scade cu cel puțin 60 la sută. Sunt mulți asistenți tineri care au fost angajați în ultimii ani, implicațiile sociale acolo sunt mult mai mari. Au deja demisiile semnate peste 60 la sută din asistenți. Domnul Bolojan ne-a spus care au fost rațiunile care au determinat decizia lui și a Consiliului Local de a aplica sporurile, și noi i-am prezentat care sunt problemele pe care le generează această decizie, ne-a promis că va întruni cele 2 consilii de administrație astăzi.

În urmă cu puțin timp a început ședința consiliilor de administrație de la spitalele județean și municipal aflate în subordinea Primăriei Oradea. După ședință, se așteaptă și punctul de vedere al primarului Ilie Bolojan.

Radio Cluj poate fi ascultat şi online, AICI sau pe telefon: 031 504 0456, apel cu tarif normal.